02002A0328(01) — EL — 01.02.2008 — 001.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Τροποποιείται από:









▼B

﻿ΣΥΜΦΩΝΙΑ

συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου







Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΩΝ ΒΕΛΓΩΝ, Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΗΣ ΔΑΝΙΑΣ, Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ, Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ, Η ΑΥΤΟΥ ΜΕΓΑΛΕΙΟΤΗΣ Ο ΒΑΣΙΛΕΥΣ ΤΗΣ ΙΣΠΑΝΙΑΣ, Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ, Ο ΠΡΟΕΔΡΟΣ ΤΗΣ ΙΡΛΑΝΔΙΑΣ, Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ, Η ΑΥΤΗΣ ΒΑΣΙΛΙΚΗ ΥΨΗΛΟΤΗΣ Ο ΜΕΓΑΣ ΔΟΥΚΑΣ ΤΟΥ ΛΟΥΞΕΜΒΟΥΡΓΟΥ, Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ, Ο ΠΡΟΕΔΡΟΣ ΤΗΣ ΠΟΡΤΟΓΑΛΙΚΗΣ ΔΗΜΟΚΡΑΤΙΑΣ, Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ, τα κράτη των οποίων είναι συμβαλλόμενα μέρη για την ίδρυση της Ευρωπαϊκής Κοινότητας, και ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, αφενός, και Η ΔΗΜΟΚΡΑΤΙΑ ΤΟΥ ΑΓΙΟΥ ΜΑΡΙΝΟΥ, αφετέρου, ΜΕ ΤΗΝ ΑΠΟΦΑΣΗ να εδραιώσουν και να επεκτείνουν τις ήδη στενές σχέσεις μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, ΕΚΤΙΜΩΝΤΑΣ ότι είναι σκόπιμο να ενισχυθούν οι δεσμοί που υπάρχουν ήδη μεταξύ των δύο μερών, ιδίως στον εμπορικό, οικονομικό, κοινωνικό και πολιτιστικό τομέα, με την καθιέρωση σχέσεων συνεργασίας μεταξύ της Δημοκρατίας του Αγίου Μαρίνου και της Ευρωπαϊκής Οικονομικής Κοινότητας για όλα τα θέματα κοινού ενδιαφέροντος, ΕΚΤΙΜΩΝΤΑΣ ότι είναι απαραίτητο, λόγω της κατάστασης του Αγίου Μαρίνου και της σημερινής ένταξής του στο τελωνειακό έδαφος της Κοινότητας, να δημιουργηθεί τελωνειακή ένωση μεταξύ της Δημοκρατίας του Αγίου Μαρίνου και της Ευρωπαϊκής Οικονομικής Κοινότητας, ΣΥΜΦΩΝΟΥΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:







Άρθρο 1

Η παρούσα συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου δημιουργεί τελωνειακή ένωση μεταξύ των δύο μερών και έχει ως στόχο την προώθηση σφαιρικής συνεργασίας μεταξύ τους με σκοπό να συμβάλει στην οικονομική και κοινωνική ανάπτυξη της Δημοκρατίας του Αγίου Μαρίνου και να ενισχύσει τις σχέσεις τους.







ΤΙΤΛΟΣ Ι

ΤΕΛΩΝΕΙΑΚΗ ΕΝΩΣΗ

Άρθρο 2

Ιδρύεται, μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, τελωνειακή ένωση όσον αφορά τα προϊόντα που υπάγονται στα κεφάλαια 1 έως 97 του κοινού δασμολογίου, με εξαίρεση τα προϊόντα που αναφέρονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα.

Άρθρο 3

1. Οι διατάξεις του παρόντος τίτλου εφαρμόζονται:

α) στα εμπορεύματα που παράγονται στην Κοινότητα ή στη Δημοκρατία του Αγίου Μαρίνου, συμπεριλαμβανομένων των εμπορευμάτων που λαμβάνονται, εξ ολοκλήρου ή εν μέρει, από προϊόντα προελεύσεως τρίτων χωρών που βρίσκονται σε ελεύθερη κυκλοφορία στην Κοινότητα ή στη Δημοκρατία του Αγίου Μαρίνου·

β) στα εμπορεύματα προελεύσεως τρίτων χωρών, τα οποία βρίσκονται σε ελεύθερη κυκλοφορία στην Κοινότητα ή στη Δημοκρατία του Αγίου Μαρίνου.

2. Θεωρούνται ως εμπορεύματα που βρίσκονται σε ελεύθερη κυκλοφορία στην Κοινότητα ή στη Δημοκρατία του Αγίου Μαρίνου, τα προϊόντα προελεύσεως τρίτων χωρών για τα οποία έχουν συμπληρωθεί οι διατυπώσεις εισαγωγής και έχουν εισπραχθεί οι απαιτούμενοι τελωνειακοί δασμοί και φορολογικές επιβαρύνσεις ισοδύναμου αποτελέσματος αλλά δεν έχει χορηγηθεί ολική ή μερική επιστροφή αυτών των δασμών ή επιβαρύνσεων.

Άρθρο 4

Οι διατάξεις του παρόντος τίτλου εφαρμόζονται επίσης στα εμπορεύματα που λαμβάνονται στην Κοινότητα ή στη Δημοκρατία του Αγίου Μαρίνου, στην παρασκευή των οποίων υπεισήλθαν προϊόντα προελεύσεως τρίτων χωρών που δεν βρίσκονταν σε ελεύθερη κυκλοφορία ούτε στην Κοινότητα ούτε στη Δημοκρατία του Αγίου Μαρίνου. Ωστόσο, η υπαγωγή των εν λόγω εμπορευμάτων στις διατάξεις αυτές εξαρτάται από την είσπραξη, στον εξάγον συμβαλλόμενο μέρος, των τελωνειακών δασμών που προβλέπονται, στην Κοινότητα, για τα προϊόντα τρίτων χωρών που υπεισέρχονται στην κατασκευή τους.

Άρθρο 5

1. Τα συμβαλλόμενα μέρη δεν επιβάλλουν μεταξύ τους νέους εισαγωγικούς ή εξαγωγικούς δασμούς, περιλαμβανομένων και των φορολογικών επιβαρύνσεων ισοδυνάμου αποτελέσματος.

2. Η Δημοκρατία του Αγίου Μαρίνου αναλαμβάνει εξάλλου την υποχρέωση να μην τροποποιήσει τους δασμούς που αναφέρονται στην παράγραφο 1 οι οποίοι εφαρμόζονται στις εισαγωγές προελεύσεως της Κοινότητας την 1η Ιανουαρίου 1991, υπό την επιφύλαξη των υποχρεώσεων που υπάρχουν μεταξύ της Δημοκρατίας του Αγίου Μαρίνου και της Ιταλίας δυνάμει της ανταλλαγής επιστολών της 21ης Δεκεμβρίου 1972.

Άρθρο 6

1. Οι εμπορικές συναλλαγές μεταξύ της Κοινότητας και της Δημοκρατίας του Αγίου Μαρίνου γίνονται ατελώς από εισαγωγικούς και εξαγωγικούς δασμούς, περιλαμβανομένων και των φορολογικών επιβαρύνσεων ισοδυνάμου αποτελέσματος, υπό την επιφύλαξη των διατάξεων που προβλέπονται στις παραγράφους 2 και 3.

2. Για να επιτραπεί η κατάργηση, την 1η Ιανουαρίου 1996, των φορολογικών επιβαρύνσεων ισοδυνάμου αποτελέσματος που επιβάλλονται σήμερα στις εισαγωγές προελεύσεως Κοινότητας, η Δημοκρατία του Αγίου Μαρίνου αναλαμβάνει την υποχρέωση, εντός προθεσμίας έξι μηνών από την έναρξη ισχύος της παρούσας συμφωνίας, να επιβάλει συμπληρωματικό φόρο εκείνου που προβλέπεται σήμερα για τα εισαγόμενα εμπορεύματα, ο οποίος θα πλήττει τα εθνικά προϊόντα που προορίζονται για εσωτερική κατανάλωση. Αυτός ο φόρος εφαρμόζεται πλήρως από την προαναφερόμενη ημερομηνία. Ο συμπληρωματικός αυτός φόρος, που επιβάλλεται ως αντιστάθμιση, υπολογίζεται επί της προστιθέμενης αξίας των εθνικών προϊόντων με συντελεστές ίσους προς εκείνους που πλήττουν τα εισαγόμενα εμπορεύματα του ιδίου είδους.

3.

α) Από την έναρξη ισχύος της συμφωνίας, η Κοινότητα, με εξαίρεση το Βασίλειο της Ισπανίας και την Πορτογαλική Δημοκρατία, δέχεται τις εισαγωγές προελεύσεως της Δημοκρατίας του Αγίου Μαρίνου ατελώς από εισαγωγικούς δασμούς.

β) Από την έναρξη ισχύος της συμφωνίας, το Βασίλειο της Ισπανίας και η Πορτογαλική Δημοκρατία εφαρμόζουν έναντι της Δημοκρατίας του Αγίου Μαρίνου τους ίδιους εισαγωγικούς δασμούς με αυτούς που επιβάλλουν οι δύο αυτές χώρες έναντι της Κοινότητας με τη σύνθεσή της στις 31 Δεκεμβρίου 1985.

4. Στον τομέα των συναλλαγών γεωργικών προϊόντων μεταξύ της Κοινότητας και του Αγίου Μαρίνου, η Δημοκρατία του Αγίου Μαρίνου αναλαμβάνει την υποχρέωση να συμπεριλάβει τις κοινοτικές ρυθμίσεις στον κτηνιατρικό και φυτοϋγειονομικό τομέα και στον τομέα ποιότητας, στο βαθμό που είναι αναγκαίος για την καλή λειτουργία της συμφωνίας.

Άρθρο 7

1. Η Δημοκρατία του Αγίου Μαρίνου εφαρμόζει, από την έναρξη ισχύος της συμφωνίας, έναντι των χωρών μη μελών της Κοινότητας:

— το δασμολόγιο της Κοινότητας,

— τις νομοθετικές, κανονιστικές και διοικητικές διατάξεις που εφαρμόζονται στον τελωνειακό τομέα στην Κοινότητα και είναι απαραίτητες για την καλή λειτουργία της τελωνειακής ένωσης,

— τις διατάξεις της κοινής εμπορικής πολιτικής της Κοινότητας,

— τις κοινοτικές ρυθμίσεις όσον αφορά τις συναλλαγές γεωργικών προϊόντων που υπόκεινται στο παράρτημα ΙΙ της συνθήκης για την ίδρυση της Ευρωπαϊκής Οικονομικής Κοινότητας, με εξαίρεση τις επιστροφές και τα εξισωτικά ποσά που χορηγούνται κατά την εξαγωγή,

— τις κοινοτικές ρυθμίσεις στον κτηνιατρικό και στο φυτοϋγειονο- μικό τομέα και στον τομέα ποιότητας, στο βαθμό που είναι απαραίτητος για την καλή λειτουργία της συμφωνίας.

Οι διατάξεις που αναφέρονται στην παρούσα παράγραφο είναι αυτές που εφαρμόζονται σύμφωνα με τη διατύπωση που ισχύει ανά πάσα στιγμή στην Κοινότητα.

2. Οι διατάξεις που αναφέρονται στην παράγραφο 1 δεύτερη έως πέμτπη περίπτωση διευκρινίζονται από την επιτροπή συνεργασίας.

3. Κατά παρέκκλιση της παραγράφου 1 πρώτη περίπτωση, απαλλάσσονται από τελωνειακούς δασμούς οι δημοσιεύσεις, τα αντικείμενα τέχνης, το επιστημονικό ή διδακτικό υλικό, τα φάρμακα και τα ιατρικά μηχανήματα που προσφέρονται στην κυβέρνηση της Δημοκρατίας του Αγίου Μαρίνου, καθώς και τα παράσημα και μετάλλια, γραμματόσημα, έντυπα και άλλα παρόμοια αντικείμενα ή αξίες που προορίζονται για χρήση από την κυβέρνηση.

Άρθρο 8

1.

α) Κατά την πενταετή περίοδο από την έναρξη ισχύος της συμφωνίας, και πέραν της περιόδου αυτής, εάν η συμφωνία δεν μπορεί να υλοποιηθεί δυνάμει του σημείου β), η Δημοκρατία του Αγίου Μαρίνου εξουσιοδοτεί την Ευρωπαϊκή Οικονομική Κοινότητα να εξασφαλίζει, εξ ονόματος και για λογαριασμό της Δημοκρατίας του Αγίου Μαρίνου, τις διατυπώσεις εκτελωνισμού, και ιδίως τη θέση σε ελεύθερη κυκλοφορία των προϊόντων προελεύσεως τρίτων χωρών που προορίζονται για τη Δημοκρατία του Αγίου Μαρίνου. Αυτές οι διατυπώσεις διενεργούνται μέσω των κοινοτικών τελωνείων που απαριθμούνται στο παράρτημα.

β) Μετά από αυτή την περίοδο και στα πλαίσια του άρθρου 26, η Δημοκρατία του Αγίου Μαρίνου επιφυλάσσεται του δικαιώματος να ασκήσει το δικαίωμα να διενεργεί τις διατυπώσεις εκτελωνισμού, κατόπιν συμφωνίας με τα συμβαλλόμενα μέρη.

2. Οι δασμοί εισαγωγής για τα εμπορεύματα κατ' εφαρμογή της παραγράφου 1, εισπράττονται για λογαριασμό της Δημοκρατίας του Αγίου Μαρίνου. Η Δημοκρατία του Αγίου Μαρίνου αναλαμβάνει την υποχρέωση να μην επιστρέφει στους ενδιαφερόμενους, αμέσως ή εμμέσως, τα εισπραττόμενα ποσά, υπό την επιφύλαξη της παραγράφου 4.

3. Καθορίζονται στα πλαίσια της επιτροπής συνεργασίας:

α) η ενδεχόμενη τροποποίηση του πίνακα των κοινοτικών τελωνείων που είναι αρμόδια για τον εκτελωνισμό των εμπορευμάτων που αναφέρονται στην παράγραφο 1, καθώς και η διαδικασία επαναποστολής των εν λόγω εμπορευμάτων προς τη Δημοκρατία του Αγίου Μαρίνου·

β) οι λεπτομέρειες για τη διάθεση στο δημόσιο ταμείο του Αγίου Μαρίνου, των ποσών που εισπράττονται δυνάμει της παραγράφου 2, λαμβανομένης υπόψη της εκατοστιαίας αναλογίας που μπορεί να αφαιρεί η Κοινότητα ως διοικητικά έξοδα σύμφωνα με τις σχετικές ρυθμίσεις που ισχύουν στην Κοινότητα·

γ) κάθε άλλη λεπτομέρεια που αποδεικνύεται αναγκαία για την καλή λειτουργία των διατάξεων του παρόντος άρθρου.

4. Οι φόροι και οι εισφορές που εισπράττονται κατά την εισαγωγή γεωργικών προϊόντων μπορούν να χρησιμοποιούνται από τη Δημοκρατία του Αγίου Μαρίνου για την ενίσχυση στην παραγωγή ή την εξαγωγή. Εντούτοις, η Δημοκρατία του Αγίου Μαρίνου αναλαμβάνει την υποχρέωση να μην χορηγεί επιστροφές στην εξαγωγή ή υψηλότερα εξισωτικά ποσά από αυτά που χορηγεί η Ευρωπαϊκή Οικονομική Κοινότητα κατά την εξαγωγή προς τις τρίτες χώρες.

Άρθρο 9

Οι ποσοτικοί περιορισμοί στην εισαγωγή και στην εξαγωγή και κάθε μέτρο ισοδυνάμου αποτελέσματος μεταξύ της Κοινότητας και της Δημοκρατίας του Αγίου Μαρίνου απαγορεύονται από την έναρξη ισχύος της συμφωνίας.

Άρθρο 10

Η παρούσα συμφωνία δεν αποτελεί εμπόδιο ούτε για τις απαγορεύσεις ή τους περιορισμούς εισαγωγής, εξαγωγής ή διαμετακόμισης που επιβάλλουν λόγοι δημόσιας ηθικής, τάξης και ασφάλειας, προστασίας της υγείας και της ζωής των ατόμων και των ζώων ή διατήρησης των φυτών, προστασίας των εθνικών θησαυρών με καλλιτεχνική, ιστορική ή αρχαιλογική αξία ή προστασίας της βιομηχανικής ή εμπορικής και πνευματικής ιδιοκτησίας ούτε για τις ρυθμίσεις στον τομέα του χρυσού και του αργύρου. Εντούτοις, αυτές οι απαγορεύσεις ή περιορισμοί δεν πρέπει να αποτελούν ούτε μέσο αυθαίρετης διάκρισης ούτε συγκεκαλυμμένο περιορισμό στο εμπόριο μεταξύ των συμβαλλομένων μερών.

Άρθρο 11

Τα συμβαλλόμενα μέρη απέχουν ακό κάθε εσωτερικό μέτρο ή πρακτική φορολογικής φύσεως που επιβάλλει άμεσα ή έμμεσα διάκριση μεταξύ των προϊόντων ενός από τα συμβαλλόμενα μέρη και των ομοειδών προϊόντων καταγωγής του άλλου συμβαλλομένου μέρους.

Για τα προϊόντα που αποστέλλονται προς το έδαφος ενός από τα συμβαλλόμενα μέρη δεν μπορεί να χορηγείται επιστροφή των εσωτερικών επιβαρύνσεων που να υπερβαίνει τις επιβαρύνσεις που έχουν επιβληθεί άμεσα ή έμμεσα.

Άρθρο 12

1. Σε περίπτωση σοβαρών διαταραχών σε ένα τομέα οικονομικής δραστηριότητας ενός από τα συμβαλλόμενα μέρη, το ενδιαφερόμενο συμβαλλόμενο μέρος μπορεί να λαμβάνει τα απαραίτητα μέτρα διασφάλισης υπό τους όρους και σύμφωνα με τις διαδικασίες που προβλέπονται στις κατωτέρω παραγράφους.

2. Στην περίπτωση που αναφέρεται στην παράραφο 1, πριν από τη λήψη των προβλεπομένων μέτρων, ή το συντομότερο δυνατό στις περιπτώσεις που καλύπτονται από την παράγραφο 3, το εν λόγω συμβαλλόμενο μέρος υποβάλλει στην επιτροπή συνεργασίας όλα τα χρήσιμα στοιχεία για την εμπεριστατωμένη εξέταση της κατάστασης, με σκοπό την εξεύρεση λύσης αποδεκτής από τα συμβαλλόμενα μέρη. Πριν από τη λήψη των κατάλληλων μέτρων από το ενδιαφερόμενο συμβαλλόμενο μέρος, πραγματοποιείται διαβούλευση στα πλαίσια της επιτροπής συνεργασίας, κατόπιν αιτήματος του άλλου συμβαλλόμενου μέρους.

3. Σε εξαιρετικές περιστάσεις που απαιτούν άμεση επέμβαση χωρίς προηγούμενη εξέταση, το ενδιαφερόμενο συμβαλλόμενο μέρος μπορεί να εφαρμόζει, αμελλητί, τα απολύτως απαραίτητα συντηρητικά μέτρα για την επανόρθωση της κατάστασης.

4. Τα μέτρα που επιφέρουν τη μικρότερη διαταραχή στην λειτουργία της συμφωνίας πρέπει να επιλέγονται κατά προτεραιότητα. Τα μέτρα αυτά δεν πρέπει να είναι μεγαλύτερης εμβέλειας από ό,τι είναι απολύτως απαραίτητο για την αντιμετώπιση των δυσχερειών που παρουσιάζονται.

Τα μέτρα διασφάλισης κοινοποιούνται αμέσως στην επιτροπή συνεργασίας και αποτελούν αντικείμενο, στα πλαίσιά της, περιοδικών διαβουλεύσεων, ιδίως για την κατάργησή τους μόλις το επιτρέψουν οι συνθήκες.

Άρθρο 13

1. Εκτός από τη συνεργασία που προβλέπεται στο άρθρο 23 παράγραφος 8, οι διοικητικές αρχές των συμβαλλομένων μερών, που είναι αρμόδιες για την εκτέλεση των διατάξεων της παρούσας συμφωνίας, παρέχουν αμοιβαία βοήθεια στις άλλες περιπτώσεις για να εξασφαλίσουν την τήρηση αυτών των διατάξεων.

2. Οι λεπτομέρειες εφαρμογής της παραγράφου 1 καθορίζονται από την επιτροπή συνεργασίας.







ΤΙΤΛΟΣ ΙΙ

ΣΥΝΕΡΓΑΣΙΑ

Άρθρο 14

Η Κοινότητα και η Δημοκρατία του Αγίου Μαρίνου καθιερώνουν συνεργασία με στόχο την ενίσχυση των μεταξύ τους δεσμών στην ευρύτερη δυνατή βάση, προς το αμοιβαίο όφελος των μερών και λαμβάνοντας υπόψη τις αρμοδιότητες που έχουν. Η συνεργασία αυτή αφορά συγκεκριμένα τους τομείς προτεραιότητας που αναφέρονται στα άρθρα 15 έως 18 του παρόντος τίτλου.

Άρθρο 15

Τα συμβαλλόμενα μέρη συμφωνούν να προωθήσουν την ανάπτυξη και τη διαφοροποίηση της Οικονομίας του Αγίου Μαρίνου στους τομείς της βιομηχανίας και των υπηρεσιών, κατευθύνοντας τις δράσεις συνεργασίας ειδικότερα προς τις μικρομεσαίες επιχειρήσεις.

Άρθρο 16

Τα συμβαλλόμενα μέρη αναλαμβάνουν την υποχρέωση να συνεργάζονται στους τομείς της προστασίας και της βελτίωσης του περιβάλλοντος, με σκοπό την επίλυση των προβλημάτων που προκαλούνται από τη μόλυνση του ύδατος, του εδάφους και του αέρα, τη διάβρωση και την αποψίλωση· αποδίδουν ιδιαίτερη προσοχή στα προβλήματα ρύπανσης της Αδριατικής Θάλασσας.

Άρθρο 17

Τα συμβαλλόμενα μέρη, σύμφωνα με την αντίστοιχη νομοθεσία τους, υποστηρίζουν τη συνεργασία στον τουριστικό τομέα με δράσεις όπως η ανταλλαγή υπαλλήλων και εμπειρογνωμόνων στον τομέα του τουρισμού ή η ανταλλαγή πληροφοριών και στατιστικών για τον τουρισμό καθώς και με δράσεις κατάρτισης σχετικά με τη διαχείριση και τη διοίκηση ξενοδοχειακών επιχειρήσεων. Τα συμβαλλόμενα μέρη αποδίδουν, στα πλαίσια αυτά, ιδιαίτερη προσοχή στην προώθηση του τουρισμού εκτός εποχής, στον Άγιο Μαρίνο.

Άρθρο 18

Τα συμβαλλόμενα μέρη συμφωνούν να αναλάβουν κοινές δράσεις όσον αφορά τους τομείς της επικοινωνίας, της πληροφόρησης και των πολιτιστικών θεμάτων για την ενίσχυση των δεσμών που υπάρχουν ήδη μεταξύ τους.

Αυτές οι δράσεις μπορούν να λαμβάνουν τις ακόλουθες μορφές:

— ανταλλαγή πληροφοριών σε θέματα κοινού ενδιαφέροντος στον πολιτιστικό τομέα και στον τομέα πληροφόρησης,

— οργάνωση εκδηλώσεων πολιτισμικού χαρακτήρα,

— πολιτιστικές ανταλλαγές,

— πανεπιστημιακές ανταλλαγές.

Άρθρο 19

Τα συμβαλλόμενα μέρη μπορούν να διευρύνουν την παρούσα συμφωνία με αμοιβαία συναίνεστη για τη συμπλήρωση των τομέων συνεργασίας με συμφωνίες σχετικά με ειδικούς τομείς ή δραστηριότητες.







ΤΙΤΛΟΣ ΙΙΙ

ΔΙΑΤΑΞΕΙΣ ΣΤΟΝ ΚΟΙΝΩΝΙΚΟ ΤΟΜΕΑ

Άρθρο 20

Κάθε κράτος μέλος παρέχει στους εργαζομένους που έχουν την ιθαγένεια του Αγίου Μαρίνου και ασχολούνται στο έδαφός του, ένα καθεστώς που δεν περιέχει καμία διάκριση λόγω ιθαγενείας σε σχέση με τους δικούς του υπηκόους, όσον αφορά τις συνθήκες εργασίας και αμοιβής.

Η Δημοκρατία του Αγίου Μαρίνου παρέχει το ίδιο καθεστώς στους εργαζομένους που είναι υπήκοοι των κρατών μελών και απασχολούνται στο έδαφός της.

Άρθρο 21

1. Υπό την επιφύλαξη των διατάξεων των ακόλουθων παραγράφων, στους εργαζομένους που έχουν την ιθαγένεια του Αγίου Μαρίνου και στα μέλη των οικογενειών τους που διαμένουν με αυτούς, παρέχεται, στον τομέα των κοινωνικών ασφαλίσεων, καθεστώς που δεν περιέχει καμία διάκριση λόγω ιθαγενείας σε σχέση με τους υπηκόους των κρατών μελών στα οποία απασχολούνται.

2. Για τους εργαζομένους αυτούς συνυπολογίζονται οι περίοδοι ασφάλισης, απασχόλησης ή διαμονής που συμπληρώθηκαν στα διάφορα κράτη μέλη, όσον αφορά τις συντάξεις και τις προσόδους γήρατος, θανάτου και αναπηρίας καθώς και την ιατρική περίθαλψη για τους ίδιους ή την οικογένειά τους που διαμένει στο εσωτερικό της Κοινότητας.

3. Αυτοί οι εργαζόμενοι δικαιούνται οικογενειακών παροχών για τα μέλη της οικογένειάς τους που διαμένουν στο εσωτερικό της Κοινότητας.

4. Για αυτούς τους εργαζομένους ισχύει η ελεύθερη μεταφορά προς τον Άγιο Μαρίνο, με τις ισοτιμίες που εφαρμόζονται σύμφωνα με τη νομοθεσία του κράτους μέλους ή των κρατών μελών οφειλετών, των συντάξεων και προσόδων αναπηρίας, γήρατος, θανάτου και ατυχήματος στον τόπο της εργασίας ή επαγγελματικής νόσου.

5. Η Δημοκρατία του Αγίου Μαρίνου παρέχει στους εργαζόμενους που είναι υπήκοοι των κρατών μελών και απασχολούνται στο έδαφός της, καθώς και στα μέλη των οιογενειών τους, ανάλογο καθεστώς με αυτό που προβλέπεται στις παραγράφους 1, 3 και 4.

Άρθρο 22

1. Πριν από το τέλος του πρώτου έτους μετά την έναρξη ισχύος της παρούσας συμφωνίας, η επιτροπή συνεργασίας θεσπίζει τις διατάξεις που επιτρέπουν την εφαρμογή των αρχών που αναφέρονται στο άρθρο 21.

2. Η επιτροπή συνεργασίας θεσπίζει τις λεπτομέρειες διοικητικής συνεργασίας που εξασφαλίζει εγγυήσεις διαχείρισης και ελέγχου για την εφαρμογή των διατάξεων που αναφέρονται στην παράγραφο 1.

3. Οι διατάξεις που θεσπίζει η επιτροπή συνεργασίας δεν θίγουν τα δικαιώματα και τις υποχρεώσεις που απορρέουν από τις διμερείς συμφωνίες που συνδέουν τη Δημοκρατία του Αγίου Μαρίνου και τα κράτη μέλη της Κοινότητας στο βαθμό που προβλέπουν ευνοϊκότερο καθεστώς υπέρ των υπηκόων του Αγίου Μαρίνου ή των υπηκόων των κρατών μελών της Κοινότητας.







ΤΙΤΛΟΣ IV

ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 23

1. Συγκροτείται επιτροπή συνεργασίας που αναλαμβάνει τη διαχείριση της παρούσας συμφωνίας και μεριμνά για την καλή εκτε- λεσή της. Για το σκοπό αυτό, διατυπώνει συστάσεις. Λαμβάνει αποφάσεις στις περιπτώσεις που προβλέπει η παρούσα συμφωνία. Η εκτέλεση των αποφάσεων αυτών διενεργείται από τα συμβαλλόμενα μέρη σύμφωνα με τους κατ' ιδίαν κανόνες τους.

2. Για την καλή εκτέλεση της παρούσας συμφωνίας, τα συμβαλλόμενα μέρη προβαίνουν σε ανταλλαγή πληροφοριών και, κατόπιν αιτήματος ενός από αυτά, προβαίνουν σε διαβουλεύσεις στα πλαίσια της επιτροπής συνεργασίας.

3. Η επιτροπή συνεργασίας καταρτίζει τον εσωτερικό της κανονισμό.

4. Η επιτροπή συνεργασίας αποτελείται, αφενός, από εκπροσώπους της Κοινότητας και, αφετέρου, από εκπροσώπους της Δημοκρατίας του Αγίου Μαρίνου.

5. Η επιτροπή συνεργασίας αποφασίζει με κοινή συμφωνία.

6. Η προεδρία της επιτροπής συνεργασίας ασκείται εκ περιτροπής από καθένα από τα συμβαλλόμενα μέρη σύμφωνα με τις λεπτομέρειες που προβλέπονται στον εσωτερικό της κανονισμό.

7. Η επιτροπή συνεργασίας συνέρχεται κατόπιν αιτήματος εκάστου των συμβαλλομένων μερών, που υποβάλλεται τουλάχιστον ένα μήνα πριν από την ημερομηνία της προγραμματιζόμενης συνεδρίασης. Σε περίπτωση που ένα θέμα που αναφέρεται στο άρθρο 12 δικαιολογεί τη σύγκληση της επιτροπής, η εν λόγω επιτροπή συνέρχεται εντός προθεσμίας οκτώ εργασίμων ημερών από την υποβολή του αιτήματος.

8. Σύμφωνα με τη διαδικασία που προβλέπεται στο άρθρο 1, η επιτροπή συνεργασίας καθορίζει τις διοικητικές μεθόδους συνεργασίας με σκοπό την εφαρμογή των άρθρων 3 και 4, βάσει των μεθόδων που έχει καθιερώσει η Κοινότητα όσον αφορά τις συναλλαγές εμπορευμάτων μεταξύ των κρατών μελών.

Άρθρο 24

1. Οι διαφορές σχετικά με την ερμηνεία της συμφωνίας που προκύπτουν μεταξύ των συμβαλλομένων μερών υποβάλλονται στην επιτροπή συνεργασίας.

2. Εάν η επιτροπή συνεργασίας δεν κατορθώσει να ρυθμίσει τη διαφορά στην αμέσως επόμενη σύνοδό της, έκαστο από τα δύο μέρη μπορεί να κοινοποιήσει στο άλλο τον ορισμό διαιτητή· τότε το άλλο μέρος οφείλει να ορίσει ένα δεύτερο διαιτητή εντός προθεσμίας δύο μηνών.

Η επιτροπή συνεργασίας ορίζει έναν τρίτο διαιτητή.

Οι αποφάσεις των διαιτητών λαμβάνονται με πλειοψηφία.

Κάθε μέρος της διαφοράς οφείλει να λαμβάνει τα απαραίτητα μέτρα για την εξασφάλιση της εφαρμογής της απόφασης των διαιτητών.

Άρθρο 25

Στον τομέα των εμπορικών συναλλαγών που καλύπτει η παρούσα συμφωνία:

— το καθεστώς που εφαρμόζει η Δημοκρατία του Αγίου Μαρίνου έναντι της Κοινότητας δεν μπορεί να οδηγεί σε καμία διάκριση μεταξύ των κρατών μελών, των υπηκόων τους ή των εταιρειών τους.

— το καθεστώς που εφαρμόζει η Κοινότητα έναντι της Δημοκρατίας του Αγίου Μαρίνου δεν μπορεί να οδηγεί σε καμία διάκριση μεταξύ των κρατών μελών, των υπηκόων ή των εταιρειών του Αγίου Μαρίνου.

Άρθρο 26

Η παρούσα συμφωνία συνάπτεται για απεριόριστη διάρκεια. Εντός μεγίστης προθεσμίας πέντε ετών από την έναρξη ισχύος της, τα δύο μέρη συμφωνούν να εξετάσουν τα αποτελέσματα της εφαρμογής της συμφωνίας και, εάν απαιτείται, αρχίζουν διαπραγματεύσεις με σκοπό την τροποποίηση της υπό το πρίσμα της εξέτασης αυτής.

Άρθρο 27

Κάθε συμβαλλόμενο μέρος έχει την ευχέρεια να καταγγείλει την παρούσα συμφωνία με γραπτή κοινοποίηση στο άλλο συμβαλλόμενο μέρος. Στην περίπτωση αυτή, η παρούσα συμφωνία παύει να ισχύει έξι μήνες μετά την ημερομηνία αυτής της κοινοποίησης.

Άρθρο 28

Οι διατάξεις της παρούσας συμφωνίας αντικαθιστούν τις διατάξεις των συμφωνιών που έχουν συναφθεί μεταξύ των κρατών μελών της Κοινότητας και της Δημοκρατίας του Αγίου Μαρίνου που δεν συμβιβάζονται με αυτές ή που ταυτίζονται με αυτές.

Άρθρο 29

Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας υπό τους όρους που προβλέπει η συνθήκη αυτή και, αφετέρου, στο έδαφος της Δημοκρατίας του Αγίου Μαρίνου.

Άρθρο 30

Η παρούσα συμφωνία εγκρίνεται από τα συμβαλλόμενα μέρη σύμφωνα με τις κατ' ιδίαν διαδικασίες τους.

Η παρούσα συμφωνία αρχίζει να ισχύει την πρώτη ημέρα του δευτέρου μήνα μετά την κοινοποίηση της ολοκλήρωσης των διαδικασιών που αναφέρονται στο πρώτο εδάφιο.

Άρθρο 31

Το παράρτημα της παρούσας συμφωνίας αποτελεί αναπόσπαστο τμήμα αυτής.

Άρθρο 32

Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική και πορτογαλική γλώσσα, και όλα αυτά τα κείμενα είναι εξίσου αυθεντικά.

Hecho en Bruselas, el dieciséis de diciembre de mil novecientos noventa y uno.

Udfærdiget i Bruxelles, den sekstende december nitten hundrede og enoghalvfems.

Geschehen zu Brüssel am sechzehnten Dezember neunzehnhunderteinundneunzig.

Έγινε στις Βρυξέλλες, στις δέκα έξι Δεκεμβρίου χίλια εννιακόσια ενενήντα ένα.

Done at Brussels on the sixteenth day of December in the year one thousand nine hundred and ninety-one.

Fait à Bruxelles, le seize décembre mil neuf cent quatre-vingt-onze.

Fatto a Bruxelles, addì sedici dicembre millenovecentonovantuno.

Gedaan te Brussel, de zestiende december negentienhonderd eenennegentig.

Feito em Bruxelas, em dezasseis de Dezembro de mil novecentos e noventa e um.

Pour Sa Majesté le Roi des Belges

Voor Zĳne Majesteit de Koning der Belgen

For Hendes Majestæt Danmarks Dronning

Für den Präsidenten der Bundesrepublik Deutschland

Για τον Πρόεδρο της Ελληνικής Δημοκρατίας

Por Su Majestad el Rey de España

Pour le Président de la République française

For the President of Ireland

Thar ceann Uachtarán na hEireann

Per il presidente della Repubblica italiana

Pour Son Altesse Royale le Grand-Duc de Luxembourg

Voor Hare Majesteit de Koningin der Nederlanden

Pelo Presidente da República Portuguesa

For Her Majesty the Queen of the United Kingdom of Great Britain and Northern Ireland

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Voor de Raad van de Europese Gemeenschappen

Pelo Conselho das Comunidades Europeias

Per la Repubblica di San Marino

ΠΑΡΑΡΤΗΜΑ

Κατάλογος των τελωνείων που αναφέρονται στο άρθρο 8 παράγραφος 1 σημείο α

Livorno

Ravenna

Rimini

Trieste

ΔΗΛΩΣΗ ΤΗΣ ΚΟΙΝΟΤΗΤΑΣ

Η Κοινότητα προτίθεται να διαπραγματευτεί, εξ ονόματος και για λογαριασμό της Δημοκρατίας του ΑγίουΜαρίνου, εφόσον δικαιολογείται από το μέγεθος των εμπορικών ρευμάτων, την αναγνώριση, υπό την κατάλληλημορφή, εκ μέρους των χωρών με τις οποίες η Κοινότητα έχει συνάψει προτιμησιακές συμφωνίες, της εξομοίωσηςτων προϊόντων καταγωγής Αγίου Μαρίνου με τα προϊόντα καταγωγής της Κοινότητας.

ΔΗΛΩΣΗ ΤΗΣ ΚΟΙΝΟΤΗΤΑΣ

σχετικά με τις μεταφορές

Η Κοινότητα θα εξετάσει, εν ευθέτω χρόνω, υπό το πρίσμα ιδίως της προόδου που σημειώθηκε στη χάραξηκοινοτικής πολιτικής στον τομέα αυτό, τα θέματα σχετικά με την πρόσβαση του Αγίου Μαρίνου στην αγοράδιεθνών οδικών μεταφορών ταξιδιωτών και εμπορευμάτων.

ΔΗΛΩΣΗ ΤΗΣ ΚΟΙΝΟΤΗΤΑΣ

σχετικά με το πρόγραμμα Erasmus

Η Κοινότητα θα εξετάσει, με θετικό πνεύμα, την επιθυμία της Δημοκρατίας του Αγίου Μαρίνου, να επωφεληθεί, εν ευθέτω χρόνω, από τις διατάξεις του προγράμματος Erasmus στον τομέα των ανταλλαγών φοιτητών και καθηγητών.

ΔΗΛΩΣΗ ΤΗΣ ΚΟΙΝΟΤΗΤΑΣ

σχετικά με ορισμένα θέματα που μπορούν να προκύψουν στα πλαίσια της επιτροπής συνεργασίας

Στα πλαίσια της επιτροπής συνεργασίας, η Κοινότητα είναι έτοιμη να εξετάσει στα όρια των αρμοδιοτήτων της, τα προβλήματα που ενδεχομένως να προκύψουν στις σχέσεις μεταξύ Αγίου Μαρίνου και Κοινότητας, όσον αφορά ιδίως:

— τις ανταλλαγές υπηρεσιών,

— την πνευματική, βιομηχανική και εμπορική ιδιοκτησία,

— την αναγνώριση των τίτλων κατάρτισης,

— την εκτίμηση της συμφωνίας των προϊόντων με τις τεχνικές ρυθμίσεις.

ΔΗΛΩΣΗ ΤΩΝ ΚΡΑΤΩΝ ΜΕΛΩΝ

στα πρακτικά των διαπραγματεύσεων

Τα κράτη μέλη θα εξετάσουν ευνοϊκά τις αιτήσεις που θα τους υποβάλει η Δημοκρατία του Αγίου Μαρίνου όσον αφορά τις άδειες οδικής μεταφοράς ταξιδιωτών και εμπορευμάτων.

▼M1

ΠΡΩΤΟΚΟΛΛΟ

της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, όσον αφορά τη συμμετοχή, ως συμβαλλομένων μερών, της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, συνεπεία της προσχωρήσεώς τους στην Ευρωπαϊκή Ένωση







ΤΟ ΒΑΣΙΛΕΙΟ ΤΟΥ ΒΕΛΓΙΟΥ, Η ΤΣΕΧΙΚΗ ΔΗΜΟΚΡΑΤΙΑ, ΤΟ ΒΑΣΙΛΕΙΟ της ΔΑΝΙΑΣ, Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ της ΓΕΡΜΑΝΙΑΣ, Η ΔΗΜΟΚΡΑΤΙΑ της ΕΣΘΟΝΙΑΣ, Η ΕΛΛΗΝΙΚΗ ΔΗΜΟΚΡΑΤΙΑ, ΤΟ ΒΑΣΙΛΕΙΟ της ΙΣΠΑΝΙΑΣ, Η ΓΑΛΛΙΚΗ ΔΗΜΟΚΡΑΤΙΑ, Η ΙΡΛΑΝΔΙΑ, Η ΙΤΑΛΙΚΗ ΔΗΜΟΚΡΑΤΙΑ, Η ΚΥΠΡΙΑΚΗ ΔΗΜΟΚΡΑΤΙΑ, Η ΔΗΜΟΚΡΑΤΙΑ της ΛΕΤΤΟΝΙΑΣ, Η ΔΗΜΟΚΡΑΤΙΑ της ΛΙΘΟΥΑΝΙΑΣ, ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ, Η ΔΗΜΟΚΡΑΤΙΑ της ΟΥΓΓΑΡΙΑΣ, Η ΔΗΜΟΚΡΑΤΙΑ της ΜΑΛΤΑΣ, ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ, Η ΔΗΜΟΚΡΑΤΙΑ της ΑΥΣΤΡΙΑΣ, Η ΔΗΜΟΚΡΑΤΙΑ της ΠΟΛΩΝΙΑΣ, Η ΠΟΡΤΟΓΑΛΙΚΗ ΔΗΜΟΚΡΑΤΙΑ, Η ΔΗΜΟΚΡΑΤΙΑ της ΣΛΟΒΕΝΙΑΣ, Η ΣΛΟΒΑΚΙΚΗ ΔΗΜΟΚΡΑΤΙΑ, Η ΔΗΜΟΚΡΑΤΙΑ της ΦΙΝΛΑΝΔΙΑΣ, ΤΟ ΒΑΣΙΛΕΙΟ της ΣΟΥΗΔΙΑΣ, ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ, (τα «κράτη μέλη») εκπρoσωπoύμεvα από το Συμβούλιο της Ευρωπαϊκής Ένωσης, και, Η ΕΥΡΩΠΑΪΚΗ ΚΟΙΝΟΤΗΤΑ, επίσης εκπρoσωπoύμεvη από το Συμβούλιο της Ευρωπαϊκής Ένωσης, αφενός, και Η ΔΗΜΟΚΡΑΤΙΑ ΤΟΥ ΑΓΙΟΥ ΜΑΡΙΝΟΥ, αφετέρου, ΕΧΟΝΤΑΣ ΥΠΟΨΗ τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, της 16ης Δεκεμβρίου 1991 («η συμφωνία»), που τέθηκε σε ισχύ την 1η Απριλίου 2002, ΕΧΟΝΤΑΣ ΥΠΟΨΗ την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας («τα νέα κράτη μέλη») στην Ευρωπαϊκή Ένωση, την 1η Μαΐου 2004, ΕΚΤΙΜΩΝΤΑΣ ότι τα νέα κράτη μέλη πρέπει να καταστούν συμβαλλόμενα μέρη της συμφωνίας, ΕΚΤΙΜΩΝΤΑΣ ότι με τη συνθήκη προσχώρησης εξουσιοδοτείται το Συμβούλιο της Ευρωπαϊκής Ένωσης να συνάψει, εξ ονόματος των υφιστάμενων κρατών μελών και των νέων κρατών μελών, πρωτόκολλο σχετικά με την προσχώρηση των νέων κρατών μελών στη συμφωνία, ΣΥΜΦΩΝΗΣΑΝ ΤΑ ΑΚΟΛΟΥΘΑ:







Άρθρο 1

Τα νέα κράτη μέλη, τα οποία καθίστανται συμβαλλόμενα μέρη της συμφωνίας, εγκρίνουν αντιστοίχως και λαμβάνουν γνώση, κατά τον ίδιο τρόπο με τα υφιστάμενα κράτη μέλη, της συμφωνίας, καθώς και των δηλώσεων που επισυνάπτονται σε αυτήν.

Άρθρο 2

Το παρόν πρωτόκολλο αποτελεί αναπόσπαστο μέρος της συμφωνίας.

Άρθρο 3

1. Το παρόν πρωτόκολλο εγκρίνεται από το Συμβούλιο της Ευρωπαϊκής Ένωσης, εξ ονόματος των κρατών μελών της Ευρωπαϊκής Κοινότητας, καθώς και από τη Δημοκρατία του Αγίου Μαρίνου, σύμφωνα με τις αντίστοιχες διαδικασίες.

2. Τα συμβαλλόμενα μέρη κοινοποιούν αμοιβαία την ολοκλήρωση των εν λόγω διαδικασιών. Οι πράξεις έγκρισης κατατίθενται στον γενικό γραμματέα του Συμβουλίου της Ευρωπαϊκής Ένωσης.

Άρθρο 4

Το παρόν πρωτόκολλο τίθεται σε ισχύ την πρώτη ημέρα του πρώτου μήνα από την ημερομηνία κατάθεσης της τελευταίας πράξης έγκρισης.

Άρθρο 5

Τα κείμενα της συμφωνίας, καθώς και οι συνημμένες στη συμφωνία δηλώσεις συντάσσονται στην τσεχική, την εσθονική, την ουγγρική, τη λεττονική, τη λιθουανική, τη μαλτέζικη, την πολωνική, τη σλοβακική και τη σλοβενική γλώσσα.

Επισυνάπτονται στο παρόν πρωτόκολλο και είναι εξίσου αυθεντικά με τα κείμενα στις άλλες γλώσσες στις οποίες έχουν συνταχθεί η συμφωνία και οι συνημμένες σε αυτή δηλώσεις.

Άρθρο 6

Το παρόν πρωτόκολλο συντάσσεται σε δύο αντίτυπα στην τσεχική, τη δανική, την ολλανδική, την αγγλική, την εσθονική, τη φινλανδική, τη γαλλική, τη γερμανική, την ελληνική, την ουγγρική, την ιταλική, τη λεττονική, τη λιθουανική, τη μαλτέζικη, την πολωνική, την πορτογαλική, τη σλοβενική, τη σλοβακική, την ισπανική και τη σουηδική γλώσσα. Όλα τα εν λόγω κείμενα είναι εξίσου αυθεντικά.

Hecho en Bruselas, el cuatro de mayo de dos mil cinco.

V Bruselu dne čtvrtého května dva tisíce pět.

Udfærdiget i Bruxelles den fjerde maj to tusind og fem.

Geschehen zu Brüssel am vierten Mai zweitausendfünf.

Kahe tuhande viienda aasta maikuu neljandal päeval Brüsselis.

Έγινε στις Βρυξέλλες, στις τέσσερις Μαΐου δύο χιλιάδες πέντε.

Done at Brussels on the fourth day of May in the year two thousand and five.

Fait à Bruxelles, le quatre mai deux mille cinq.

Fatto a Bruxelles, addì quattro maggio duemilacinque.

Briselē, divtūkstoš piektā gada ceturtajā maijā.

Priimta du tūkstančiai penktų metų gegužės ketvirtą dieną Briuselyje.

Kelt Brüsszelben, a kettőezer-ötödik év május havának negyedik napján.

Magħmul fi Brussel, fl-erbgħa jum ta' Mejju tas-sena elfejn u ħamsa.

Gedaan te Brussel, de vierde mei tweeduizend vijf.

Sporządzono w Brukseli dnia czwartego maja roku dwatysiące piątego.

Feito em Bruxelas, em quatro de Maio de dois mil e cinco.

V Bruslju, četrtega maja leta dva tisoč pet.

V Bruseli dňa štvrtého mája dvetisícpäť.

Tehty Brysselissä neljäntenä päivänä toukokuuta vuonna kaksituhattaviisi.

Som skedde i Bryssel den fjärde maj tjugohundrafem.

Por los Estados miembros

Za členské státy

For medlemsstaterne

Für die Mitgliedstaaten

Liikmesriikide nimel

Για τα κράτη μέλη

For the Member States

Pour les États membres

Per gli Stati membri

Dalībvalstu vārdā

Valstybių narių vardu

A tagállamok részéről

Ghall-Istati Membri

Voor de lidstaten

W imieniu Państw Członkowskich

Pelos Estados-Membros

Za členské štáty

Za države članice

Jäsenvaltioiden puolesta

På medlemsstaternas vägnar

Por las Comunidades Europeas

Za Evropská společenstvi

For De Europæiske Fællesskaber

Für die Europäischen Gemeinschaften

Euroopa ühenduste nimel

Για τις Ευρωπαϊκές Κοινότητες

For the European Communities

Pour les Communautés européennes

Per le Comunità europee

Eiropas Kopienu vārdā

Europos Bendrijų vardu

Az Európai Közösségek részéről

Ghall-Komunitajiet Ewropej

Voor de Europese Gemeenschappen

W imieniu Wspólnot Europejskich

Pelas Comunidades Europeias

Za Európske spoločenstvá

Za Evropske skupnosti

Euroopan yhteisöjen puolesta

På Europeiska gemenskapernas vägnar

Por la República de San Marino

Za Republiku San Marino

For Republikken San Marino

Im Namen der Republik San Marino

San Marino Vabariigi nimel

Για τη Δημοκρατία του Αγίου Μαρίνου

For the Republic of San Marino

Pour la République de Saint-Marin

Per la Repubblica di San Marino

Sanmarīno Republikas vārdā

San Marino Respublikos vardu

A San Marino Köztársaság részéről

Għar-Repubblika ta' San Marino

Voor de Republiek San Marino

W imieniu Republiki San Marino

Pela República de São Marino

Za Sanmarínsku republiku

Za Republiko San Marino

San Marinon tasavallan puolesta

På Republiken San Marinos vägnar

▼M2

ΠΡΩΤΟΚΟΛΛΟ

της συμφωνίας συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, όσον αφορά τη συμμετοχή, ως συμβαλλομένων μερών, της Δημοκρατίας της Βουλγαρίας και της Ρουμανίας, συνεπεία της προσχώρησής τους στην Ευρωπαϊκή Ένωση







ΤΟ ΒΑΣΙΛΕΙΟ ΤΟΥ ΒΕΛΓΙΟΥ, Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ, Η ΤΣΕΧΙΚΗ ΔΗΜΟΚΡΑΤΙΑ, ΤΟ ΒΑΣΙΛΕΙΟ ΤΗΣ ΔΑΝΙΑΣ, Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ, Η ΔΗΜΟΚΡΑΤΙΑ ΤΗΣ ΕΣΘΝΟΝΙΑΣ, Η ΙΡΛΑΝΔΙΑ, Η ΕΛΛΗΝΙΚΗ ΔΗΜΟΚΡΑΤΙΑ, ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ, Η ΓΑΛΛΙΚΗ ΔΗΜΟΚΡΑΤΙΑ, Η ΙΤΑΛΙΚΗ ΔΗΜΟΚΡΑΤΙΑ, Η ΚΥΠΡΙΑΚΗ ΔΗΜΟΚΡΑΤΙΑ, Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ, Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ, ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ, Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ, Η ΜΑΛΤΑ, ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ, Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ, Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ, Η ΠΟΡΤΟΓΑΛΙΚΗ ΔΗΜΟΚΡΑΤΙΑ, Η ΡΟΥΜΑΝΙΑ, Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ, Η ΣΛΟΒΑΚΙΚΗ ΔΗΜΟΚΡΑΤΙΑ, Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ, ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ ΚΑΙ ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ (ΤΑ «ΚΡΑΤΗ ΜΕΛΗ»), εκπροσωπούμενα από το Συμβούλιο της Ευρωπαϊκής Ένωσης, και Η ΕΥΡΩΠΑΪΚΗ ΚΟΙΝΟΤΗΤΑ, επίσης εκπροσωπούμενη από το Συμβούλιο της Ευρωπαϊκής Ένωσης, αφενός, και Η ΔΗΜΟΚΡΑΤΙΑ ΤΟΥ ΑΓΙΟΥ ΜΑΡΙΝΟΥ, αφετέρου, ΕΧΟΝΤΑΣ ΥΠΟΨΗ τη συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου της 16ης Δεκεμβρίου 1991 («η συμφωνία»), η οποία τέθηκε σε ισχύ την 1η Απριλίου 2002, ΕΧΟΝΤΑΣ ΥΠΟΨΗ την προσχώρηση της Δημοκρατίας της Βουλγαρίας και της Ρουμανίας («τα νέα κράτη μέλη») στην Ευρωπαϊκή Ένωση την 1η Ιανουαρίου 2007, ΕΚΤΙΜΩΝΤΑΣ ΟΤΙ τα νέα κράτη μέλη πρέπει να καταστούν συμβαλλόμενα μέρη της συμφωνίας, ΕΚΤΙΜΩΝΤΑΣ ΟΤΙ με τη συνθήκη προσχώρησης εξουσιοδοτείται το Συμβούλιο της Ευρωπαϊκής Ένωσης να συνάψει, εξ ονόματος των υφιστάμενων κρατών και των νέων κρατών μελών, πρωτόκολλο για την προσχώρηση των νέων κρατών μελών στη συμφωνία, ΣΥΜΦΩΝΗΣΑΝ ΤΑ ΑΚΟΛΟΥΘΑ:







Άρθρο 1

Τα νέα κράτη μέλη καθίστανται συμβαλλόμενα μέρη της συμφωνίας.

Άρθρο 2

Ο τίτλος της συμφωνίας αντικαθίσταται από το ακόλουθο κείμενο:

«Συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και των κρατών μελών της, αφενός, και της Δημοκρατίας του Αγίου Μαρίνου, αφετέρου».

Άρθρο 3

Το παρόν πρωτόκολλο αποτελεί αναπόσπαστο μέρος της συμφωνίας.

Άρθρο 4

1. Το παρόν πρωτόκολλο εγκρίνεται από το Συμβούλιο της Ευρωπαϊκής Ένωσης, εξ ονόματος των κρατών μελών και της Ευρωπαϊκής Κοινότητας, και από τη Δημοκρατία του Αγίου Μαρίνου, σύμφωνα με τις αντίστοιχες διαδικασίες.

2. Τα συμβαλλόμενα μέρη κοινοποιούν αμοιβαία την ολοκλήρωση των εν λόγω διαδικασιών. Οι πράξεις έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.

Άρθρο 5

Το παρόν πρωτόκολλο τίθεται σε ισχύ την πρώτη ημέρα του πρώτου μήνα που ακολουθεί την ημερομηνία υποβολής της τελευταίας πράξης έγκρισης.

Άρθρο 6

Τα κείμενα της συμφωνίας, καθώς και οι συνημμένες στη συμφωνία δηλώσεις, συντάσσονται στη βουλγαρική και ρουμανική γλώσσα ( 1 ).

Επισυνάπτονται στο παρόν πρωτόκολλο και είναι εξίσου αυθεντικά με τα κείμενα στις άλλες γλώσσες στις οποίες έχουν συνταχθεί η συμφωνία και οι συνημμένες σε αυτή δηλώσεις.

Άρθρο 7

Το παρόν πρωτόκολλο συντάσσεται σε δύο αντίτυπα στη βουλγαρική, τσεχική, δανική, ολλανδική, αγγλική, εσθονική, φινλανδική, γαλλική, γερμανική, ελληνική, ουγγρική, ιταλική, λεττονική, λιθουανική, μαλτέζικη, πολωνική, πορτογαλική, ρουμανική, σλοβακική, σλοβενική, ισπανική και σουηδική γλώσσα, και το καθένα από αυτά τα κείμενα είναι εξίσου αυθεντικό.

Съставено в Брюксел на двадесети ноември две хиляди и седма година.

Hecho en Bruselas, el veinte de noviembre de dos mil siete.

V Bruselu dne dvacátého listopadu dva tisíce sedm.

Udfærdiget i Bruxelles den tyvende november to tusind og syv.

Geschehen zu Brüssel am zwanzigsten November zweitausendsieben.

Kahe tuhande seitsmenda aasta novembrikuu kahekümnendal päeval Brüsselis.

'Εγινε στις Βρυξέλλες, στις είκοσι Νοεμβρίου δύο χιλιάδες επτά.

Done at Brussels on the twentieth day of November in the year two thousand and seven.

Fait à Bruxelles, le vingt novembre deux mille sept.

Fatto a Bruxelles, addì venti novembre duemilasette.

Briselē, divtūkstoš septītā gada divdesmitajā novembrī.

Priimta du tūkstančiai septintųjų metų lapkričio dvidešimtą dieną Briuselyje.

Kelt Brüsszelben, a kétezer-hetedik év november havának huszadik napján.

Magħmul fi Brussell, fl-għoxrin jum ta' Novembru tas-sena elfejn u sebgħa.

Gedaan te Brussel, de twintigste november tweeduizend zeven.

Sporządzono w Brukseli, dnia dwudziestego listopada roku dwa tysiące siódmego.

Feito em Bruxelas, em vinte de Novembro de dois mil e sete.

Încheiat la Bruxelles, douăzeci noiembrie două mii șapte.

V Bruseli dňa dvadsiateho novembra dvetisícsedem.

V Bruslju, dne dvajsetega novembra leta dva tisoč sedem.

Tehty Brysselissä kahdentenakymmenentenä päivänä marraskuuta vuonna kaksituhattaseitsemän.

Som skedde i Bryssel den tjugonde november tjugohundrasju.

За държавите-членки

Por los Estados miembros

Za členské státy

For medlemsstaterne

Für die Mitgliedstaaten

Liikmesriikide nimel

Για τα κράτη μέλη

For the Member States

Pour les États membres

Per gli Stati membri

Dalībvalstu vārdā

Valstybių narių vardu

A tagállamok részéről

Għall-Istati Membri

Voor de lidstaten

W imieniu państw członkowskich

Pelos Estados-Membros

Pentru statele membre

Za členské štáty

Za države članice

Jäsenvaltioiden puolesta

På medlemsstaternas vägnar

За Европейската общност

Por la Comunidad Europea

Za Evropské společenství

For Det Europæiske Fællesskab

Für die Europäische Gemeinschaft

Euroopa Ühenduse nimel

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Eiropas Kopienas vārdā

Europos bendrijos vardu

Az Európai Közösség részéről

Għall-Komunità Ewropea

Voor de Europese Gemeenschap

W imieniu Wspólnoty Europejskiej

Pela Comunidade Europeia

Pentru Comunitatea Europeană

Za Európske spoločenstvo

Za Evropsko skupnost

Euroopan yhteisön puolesta

För Europeiska gemenskapen

За Република Сан Маρино

Por la República de San Marino

Za Republiku San Marino

For Republikken San Marino

Im Namen der Republik San Marino

San Marino Vabariigi nimel

Για τη Δημοκρατία του Αγίου Μαρίνου

For the Republic of San Marino

Pour la République de Saint-Marin

Per la Repubblica di San Marino

Sanmarīno Republikas vārdā

San Marino Respublikos vardu

A San Marino Köztársaság részéről

Għar-Repubblika ta' San Marino

Voor de Republiek San Marino

W imieniu Republiki San Marino

Pela República de São Marino

Pentru Republica San Marino

Za Sanmarínsku republiku

Za Republiko San Marino

San Marinon tasavallan puolesta

På Republiken San Marinos vägnar